9753367d2a058c7634924a7d3346deec
hvordan kan man konstatere, at der er rotter eller mus i lejemålet?
digura.dk
2021.43
<p>i de fleste tilfælde vil det være meget tydeligt, at der er rotter eller mus i lejemålet. det vil typisk kunne konstateres ved at der ligger rotte- eller museekskrementer i lejemålet. det vil dog også kunne konstateres ved andre ting, eksempelvis gnavemærker eller ved gnavelyde under gulvet, på loftet eller inde i væggen. hvis man kan konstatere et rotte- eller museproblem i lejemålet, skal man tage dette meget alvorligt.</p>
ae31089c74a1ce518327fb7643f620a9
hvad gør jeg, når jeg opdager, at der er rotter eller mus i lejemålet?
digura.dk
2021.43
<p>når du har konstateret, at der er rotter eller mus i lejemålet, er det meget vigtigt, at du kontakter din udlejer herom snarest muligt.</p><p>i visse tilfælde er det ikke tilstrækkeligt at rette henvendelse til udlejer. dette gør sig navnlig gældende, hvis der er tale om rotter i lejemålet.</p><p>de fleste er bekendt med, at rotter kan være smittebærere af alvorlige sygdomme. derfor har man som borger pligt til at underrette kommunen, hvis man kan konstatere rotter i eller omkring lejemålet. det gælder også ved mistanke herom.</p>
a730ff0c6b77247ab7380b3d1456552d
hvordan anmelder jeg et rotteproblem til kommunen?
digura.dk
2021.43
<p>rotteproblemer anmeldes digitalt til kommunen. dette kan eksempelvis gøres gennem <a href="http://www.borger.dk/">www.borger.dk</a>.</p><p>en anmeldelse af rotter resulterer altid i et besøg fra den kommunale rottebekæmpelse. rottebekæmperen vurderer, om der er tale om rotter og giver råd om, hvad der skal gøres.</p>
dae37a84c3c9cc10882395da2ffab7da
er der omkostninger for mig som lejer ved at anmelde problemet til kommunen?
digura.dk
2021.43
<p>det er ganske gratis at anmelde et rotteproblem til kommunen. rottebekæmpelsen er for dig som lejer også gratis. din udlejer er forpligtet til at renholde og rottesikre sin ejendom i et sådant omfang, at ejendommens stand ikke gør det indbydende for rotter at trænge ind i ejendommen.</p>
2bd9531f853bcd21531984ae3b70c058
skal jeg fraflytte, hvis der er rotter eller mus i lejemålet?
digura.dk
2021.43
<p>som lejer har man hverken en pligt til at fraflytte lejemålet eller en ret til at ophæve lejemålet på baggrund af, at der er rotter eller mus i lejemålet. det vil sige, at de almindelige regler for <a href="https://digura.dk/artikler-fraflytning/">fraflytning</a> og <a href="https://digura.dk/lejelovens-kapitel-13-opsigelse/">opsigelse</a> gør sig gældende.</p><p>husk, at hvis du har rotter eller mus i lejemålet, er der ingen grund til panik. det er vigtigt, at du holder hovedet koldt og får kontaktet din udlejer og kommunen, såfremt der er tale om rotter. dette er den bedste måde at sikre, at det er den rette vedkommende, der hæfter for rotte- eller musebekæmpelsen i lejemålet.</p>